|  |  |  |
| --- | --- | --- |
|  | ***GAZDASÁGTUDOMÁNYI KAR***  ***TANULMÁNYI OSZTÁLY***  H-4002 Debrecen, Egyetem tér 1, Pf.: 400 Tel.: 52/508-444, honlap: www.econ.unideb.hu |  |

**Pályázati felhívás**

**nemzeti felsőoktatási** (korábban köztársasági) **ösztöndíjra a 2018/19. tanévre**

Pályázhatnak a teljes idejű alapképzésben, mesterképzésben, illetve egységes, osztatlan képzésben részt vevő hallgatók. Azok is beadhatják pályázatukat, akik 2017/18/2. félévben végeznek, de felvételi jelentkezést nyújtottak be, mert tanulmányaikat a 2018/19/1. félévben folytatni szeretnék. (Az ösztöndíj ebben az esetben csak sikeres felvételi esetén folyósítható.)

Amennyiben a hallgató hallgatói jogviszonya bármilyen okból megszűnik vagy szünetel, a nemzeti felsőoktatási ösztöndíj számára tovább nem folyósítható.

A képzési időnek megfelelően páratlan tanulmányi félévben végződő tanulmányok (2018/19/1 félév) esetén a nemzeti felsőoktatási ösztöndíjra való jogosultság nem szűnik meg, ha a hallgató tanulmányait az adott tanév második félévében (2018/19/2 félév) folytatja.

A pályázat benyújtásának feltételei:

* ***az utolsó két lezárt aktív félévben kiemelkedő ösztöndíj átlag,***
* ***az utolsó két aktív félévben legalább 55 kredit megszerzése,***
* ***szakmai területen nyújtott kimagasló munka.***

A nemzeti felsőoktatási ösztöndíj egy tanév időtartamára (10 hónapra) adható. Az ösztöndíj havi összege a 2018/2019. tanév első négy hónapjára (szeptember-december) 40 000 Ft/hó, következő hat hónapjára a 2018. évre hatályos költségvetési törvényben e jogcímen megállapított összeg egytizede/hó.

A pályázatokat **2018. június 26-án (kedd) 12:00 óráig** kell benyújtani ügyintézési időben a Tanulmányi Osztály 2-es irodájában (Veres Péter Kollégium földszint) Kokas Ildikónak.

A pályázatnak tartalmaznia kell:

* Pályázati előlap, melyen legyen feltüntetve: Pályázat nemzeti felsőoktatási ösztöndíjra
* A pályázatot az oktatásért felelős miniszternek kell címezni
* Pályázati űrlap (kitöltve, dátumozva, aláírva), megtalálható a honlapon
* Igazolások a szakmai tevékenységről (pl. tudományos munka, közéleti tevékenység, stb.), tanulmányi eredményről igazolás Neptunból (a Tanulmányi Osztály a vizsgaidőszak végén mindenkinek kinyomtatja, nem kell a pályázattal beadni), illetve nyelvvizsga bizonyítvány(ok)ról másolatok

A kari rangsort a Kari Tanács (kari vezetés) **2018. június** végi ülésén határozza meg.

Az ösztöndíjban részesülő hallgatók névsorát **2018. szeptember** elején hozzuk nyilvánosságra.

Dr. Pető Károly

dékán